Inskripsi Behistun

Inskripsi Behistun (juga Bisotun, Bisitun atau Bisutun; , Bahasa Parsi Kuno: Bagastana, bermaksud "tempat tuhan") ialah sebuah inskripsi diraja Hakhamaniyah multibahasa dan ukiran batu besar di tebing Gunung Behistun di Wilayah Kermanshah Iran, berhampiran bandar Kermanshah di barat Iran, didirikan oleh Darius Agung (). Ia penting kepada perungkaian tulisan pepaku, kerana ia adalah inskripsi tulisan pepaku tribahasa terpanjang yang diketahui, ditulis dalam Parsi Kuno, Elam, dan Babylon (sejenis varieti bahasa Akkadia)."Inskripsi Behistun ialah teks kuneiform dalam tiga bahasa purba."

Ditulis oleh Darius Agung sekitar antara pertabalannya sebagai raja Empayar Parsi pada musim panas 522 SM dan kemangkatannya pada musim luruh 486 SM, inskripsi tersebut bermula dengan autobiografi ringkas Darius, termasuk keturunan dan salasilahnya. Kemudian dalam inskripsi itu, Darius menyatakan rentetan panjang peristiwa selepas kemangkatan Cambyses II yang mana baginda berperang dalam sembilan belas pertempuran dalam tempoh satu tahun (berakhir pada Disember 521 SM) untuk mematahkan berbilang pemberontakan di seluruh Empayar Parsi. Inskripsi itu menyatakan secara terperinci bahawa pemberontakan itu dirancang oleh beberapa orang penyamar dan rakan subahat mereka di banyak bandar di seluruh empayar, masing-masing mengisytiharkan dirinya sebagai raja semasa pergolakan selepas kematian Cambyses II. Darius Agung mengisytiharkan dirinya menang dalam semua pertempuran semasa tempoh pergolakan, menisbatkan kejayaannya kepada "rahmat Ahura Mazda".

Inskripsi ini berukuran kira-kira  tinggi dan  lebar serta terletak  di atas tebing batu kapur dari jalan purba yang menghubungkan ibu kota Babylonia dan Media (Babylon dan Ecbatana). Teks bahasa Parsi Kunomengandungi 414 baris dalam lima lajur; teks bahasa Elam merangkumi 260 baris dalam lapan lajur, dan teks bahasa Babylon mempunyai 112 baris. Salinan teks dalam bahasa Aram, ditulis semasa pemerintahan Darius II, ditemui di Mesir.Tavernier, Jan, "An Achaemenid Royal Inscription: The Text of Paragraph 13 of the Aramaic Version of the Bisitun Inscription", Journal of Near Eastern Studies, jil. 60, no. 3, hlm. 161–76, 2001 Inskripsi ini dihiasi dengan ukiran timbul bersaiz sebenar Darius I, Yang Agung, memegang busur sebagai tanda kekuasaan, dengan kaki kirinya di atas dada seorang yang telentang di depannya. Sosok yang terbaring itu dikatakan adalah si penipu Gaumata. Darius dilayani di sebelah kiri oleh dua orang hamba, dan sembilan sosok setinggi satu meter berdiri di sebelah kanan, dengan tangan terikat dan tali di leher mereka, mewakili bangsa-bangsa yang ditakluki. Sebuah Faravahar terapung di atas, memberikan restunya kepada raja. Satu individu nampaknya telah ditambah selepas semua yang lain diselesaikan, sama seperti janggut Darius, yang berada pada bongkah batu berasingan yang dipasang dengan pin besi dan plumbum.

 Nama 
Nama Behistun berasal daripada sumber-sumber Yunani kuno dan Arab, terutamanya Diodorus Siculus dan Ya'qubi, ditransliterasikan ke dalam bahasa Inggeris pada abad ke-19 oleh Henry Rawlinson. Nama versi Parsi moden ialah Bisotun.

 Sejarah 

Selepas kejatuhan Dinasti Hakhamaniyah Empayar Parsi dan para pewarisnya, dan tulisan pepaku Parsi Kuno tidak lagi digunakan, sifat inskripsi itu dilupakan, dan penjelasan khayalan menjadi kebiasaan.
Pada 1598, orang Inggeris Robert Sherley terlihat inskripsi itu semasa misi diplomatik ke Parsi Safawiyah bagi pihak Austria, dan membawanya kepada perhatian sarjana-sarjana Eropah Barat. Rombongannya salah menyimpulkan bahawa ia daripada orang Kristian.E. Denison Ross, The Broadway Travellers: Sir Anthony Sherley and his Persian Adventure, Routledge, 2004,  Jeneral Perancis Gardanne berpendapat ia menunjukkan "Kristus dan dua belas hawari", dan Sir Robert Ker Porter berpendapat ia menggambarkan Suku-Suku Israel yang Hilang dan Shalmaneser dari Assyria. Robert Ker Porter, Travels in Georgia, Persia, Armenia, ancient Babylonia, &c. &c. : during the years 1817, 1818, 1819, and 1820, volume 2, Longman, 1821 Pada 1604, penjelajah Itali Pietro della Valle melawat inskripsi itu dan membuat lukisan awal monumen itu.

 Usaha terjemahan 
Juruukur Jerman Carsten Niebuhr melawat sekitar 1764 untuk Frederick V dari Denmark, menerbitkan salinan inskripsi itu dalam catatan perjalanannya pada tahun 1778.Niebuhr, C. (1778). Reisebeschreibung nach Arabien und andern umliegenden Ländern (Jil. 2). Nicolaus Möller. Transkripsi Niebuhr digunakan oleh Georg Friedrich Grotefend dan lain-lain dalam usaha mereka untuk mentafsirkan tulisan pepaku Parsi Kuno. Grotefend telah mentafsirkan sepuluh daripada 37 simbol Parsi Kuno pada tahun 1802, setelah menyedari bahawa berbeza daripada tulisan pepaku Semitik, teks Parsi Kuno adalah satu alfabet dan setiap perkataan dipisahkan oleh simbol condong menegak.

Pada 1835, Sir Henry Rawlinson, seorang pegawai tentera Syarikat Hindia Timur Inggeris yang ditugaskan kepada tentera Shah Iran, mula mengkaji inskripsi itu dengan serius. Ketika nama bandar Bisotun diinggeriskan sebagai "Behistun" pada masa ini, monumen itu dikenali sebagai "Inskripsi Behistun". Walaupun agak sukar dicapai, Rawlinson berjaya mendaki tebingnya dengan bantuan seorang budak tempatan dan menyalin inskripsi Parsi Kuno iut. Teks bahasa Elamnya berada di seberang jurang, dan teks Babylon pula empat meter di atas; kedua-duanya sukar dicapai dan ditinggalkan untuk kemudian hari. Pada tahun 1847, beliau berjaya menghantarkan salinan penuh dan tepat ke Eropah.

 Penyelidikan dan aktiviti terkini 
kiri|thumb|225x225px|Gambar dekat inskripsi.
kiri|thumb|Foto Inskripsi Behistun diambil pada 2019
Tapak ini dikunjungi oleh ahli linguistik Amerika A. V. Williams Jackson pada 1903.A. V. Williams Jackson, "The Great Behistun Rock and Some Results of a Re-Examination of the Old Persian Inscriptions on It", Journal of the American Oriental Society, jil. 24, hlm. 77–95, 1903 Ekspedisi kemudian, pada 1904 ditaja oleh Muzium British dan diketuai oleh Leonard William King dan Reginald Campbell Thompson dan pada 1948 oleh George G. Cameron dari Universiti Michigan, memperoleh foto, acuan dan transkripsi teks yang lebih tepat, termasuk petikan yang tidak disalin oleh Rawlinson. W. King and R. C. Thompson, The sculptures and inscription of Darius the Great on the Rock of Behistûn in Persia: a new collation of the Persian, Susian and Babylonian texts, Longmans, 1907George G. Cameron, The Old Persian Text of the Bisitun Inscription, Journal of Cuneiform Studies, jil. 5, no. 2, hlm. 47–54, 1951George G. Cameron, The Elamite Version of the Bisitun Inscriptions, Journal of Cuneiform Studies, jil. 14, no. 2, hlm. 59–68, 1960W. C. Benedict and Elizabeth von Voigtlander, Darius' Bisitun Inscription, Babylonian Version, Lines 1–29, Journal of Cuneiform Studies, jil. 10, no. 1, hlm. 1–10, 1956 Juga menjadi jelas bahawa air hujan telah melarutkan beberapa kawasan batu kapur di mana teks itu terukir, sambil meninggalkan mendapan baru batu kapur di tempat lain, menutupi teks tersebut.

Pada 1938, inskripsi itu menarik minat kumpulan pemikir Nazi Jerman Ahnenerbe, namun rancangan penyelidikan dibatalkan kerana bermulanya Perang Dunia Kedua.

Monumen itu kemudian mengalami beberapa kerosakan oleh askar Berikat yang menggunakannya sebagai sasaran latihan dalam Perang Dunia Kedua, dan semasa Inggeris-Soviet menceroboh Iran.

Tahun 1999, ahli arkeologi Iran memulakan dokumentasi dan penilaian kerosakan pada tapak yang berlaku pada abad ke-20. Malieh Mehdiabadi, pengurus projek usaha itu, menerangkan proses fotogrametri yang mana foto dua dimensi inskripsi tersebut diambil menggunakan dua kamera dan kemudian diubah menjadi imej 3-D.

Dalam tahun-tahun kebelakangan ini, ahli-ahli arkeologi Iran telah menjalankan kerja-kerja pemuliharaan. Tapak ini menjadi Tapak Warisan Dunia UNESCO pada 2006.

Pada 2012, Pusat Warisan Budaya Bisotun menganjurkan usaha antarabangsa untuk mengkaji semula inskripsi itu. Intl. experts to reread Bisotun inscriptions, Tehran Times, May 27, 2012

 Kandungan 


 Salasilah 
Dalam bahagian pertama inskripsi, Darius Agung mengisytiharkan keturunan dan salasilahnya:

 Wilayah 
Darius juga menyenaraikan wilayah-wilayah di bawah pemerintahannya:

 Konflik dan pemberontakan 
Kemudian dalam inskripsi, Darius memberikan laporan saksi mata tentang pertempuran yang berjaya dilakukannya dalam tempoh satu tahun untuk mematahkan pemberontakan yang berlaku akibat kematian Cyrus Agung, dan anaknya Cambyses II:

 Monumen bersejarah lain dalam kompleks Behistun 
Tapak ini meliputi kawasan seluas 116 hektar. Bukti arkeologi menunjukkan bahawa rantau ini menjadi tempat perteduhan manusia 40,000 tahun yang lalu. Terdapat 18 monumen bersejarah selain inskripsi Darius Agung dalam kompleks Behistun yang telah didaftarkan dalam senarai tapak bersejarah negara Iran. Antaranya:

 Gua Pemburu
 Farhād Tarāsh
 Kubu Media
 Bandar Parthia
 Patung Hercules di Behistun
 Tapak pemujaan Parthia

 Istana Behistun (dikatakan Istana Khosrau II)
 Karavanserai Ilkhaniyah
 Kuil Media
 Ukiran timbul Mithridates II dari Parthia
 Ukiran timbul Gotarzes II dari Parthia

 Wakaf teks Sheikh Ali khan Zangeneh
 Karavanserai Safawiyah
 Ukiran Vologases 
 Batu ukiran Sasan
 Jalan Diraja

 Ukiran dan inspirasi serupa 
Ukiran batu Anubanini, juga dipanggil Sarpol-i Zohab, raja Lullubi Anubanini, dari , dan terletak tidak jauh dari ukiran Behistun di Sarpol-e Zahab, sangat serupa dengan ukiran di Behistun. Sikap pemerintah, pemijakan musuh, barisan tawanan semuanya sangat serupa, sehingga dikatakan bahawa pengukir Inskripsi Behistun mungkin telah melihat ukiran Anubanini sebelumnya dan mendapat ilham olehnya. Ukiran kaum Lullubi menjadi model untuk ukiran Behistun Darius Agung.

Tradisi Hakhamaniyah membuat inskripsi, bermula terutamanya dengan Darius I, dipercayai berasal daripada tradisi Elam, Lullubi, Babylon dan Assyria.

 Lihat juga 

 Istana Behistun
 Darius I dari Parsi
 Empayar Hakhamaniyah
 Taq-e Bostan (Ukiranbatu pelbagai raja Sasan)
 Pasargadae (Makam Pasargadae Cyrus Agung)

 Nota 

 Rujukan 

Adkins, Lesley, Empires of the Plain: Henry Rawlinson and the Lost Languages of Babylon, St. Martin's Press, New York, 2003.
Blakesley, J. W. An Attempt at an Outline of the Early Medo-Persian History, founded on the Rock-Inscriptions of Behistun taken in combination with the Accounts of Herodotus and Ctesias. (Trinity College, Cambridge,) dalam Proceedings of the Philological Society.
 Borger, Rykle. Die Chronologie des Darius-Denkmals am Behistun-Felse, Vandenhoeck & Ruprecht, Göttingen, 1982, .
Cameron, George G. "Darius Carved History on Ageless Rock". National Geographic Magazine. Jil. XCVIII, Num. 6, Disember 1950. (hlm. 825–844)
Thompson, R. Campbell. "The Rock of Behistun". Wonders of the Past. Disunting oleh Sir J. A. Hammerton. Jil. II. New York: Wise and Co., 1937. (hlm. 760–767) 
Louis H. Gray, Notes on the Old Persian Inscriptions of Behistun, Journal of the American Oriental Society, jil. 23, hlm. 56–64, 1902
Karaj, Iran, "A New Reading of the 70th Paragraph of the Behistun Inscription", Cuneiform Digital Library Bulletin 3, 2024
Paul J. Kosmin, A New Hypothesis: The Behistun Inscription as Imperial Calendar,  Iran - Journal of the British Institute of Persian Studies, Ogos 2018
A. T. Olmstead, Darius and His Behistun Inscription, The American Journal of Semitic Languages and Literatures, jil. 55, no. 4, hlm. 392–416, 1938
Rawlinson, H.C., Archaeologia, 1853, jil. xxxiv, p. 74.
Rubio, Gonzalo. "Writing in another tongue: Alloglottography in the Ancient Near East". Dalam Margins of Writing, Origins of Cultures (ed. Seth Sanders. Cetakan ke-2 dengan postscript dan pembetulan. Oriental Institute Seminars, 2. Chicago: University of Chicago Press, 2007), hlm. 33–70.
 Saber Amiri Parian, A New Edition of the Elamite Version of the Behistun Inscription (I), Cuneiform Digital Library Bulletin 2017:003.
 Schmitt, Rüdiger. Die altpersischen Inschriften der Achaimeniden. Editio minor mit deutscher Übersetzung, Reichert, Wiesbaden, 2023, , hlm. 9 dan 36–96.

Pautan luar

Prasasti Behistun , artikel livius.org oleh Jona Lendering, termasuk teks Parsi (dalam tulisan pepaku dan transliterasi), terjemahan Inggeris King dan Thompson, dan bahan tambahan

Terjemahan Inggeris Tolman teks inskripsi
Penerangan ringkas Bisotun dari UNESCO
"Bisotun menerima sijil Warisan Dunia", Cultural Heritage News Agency, Tehran, 3 Julai 2008
 Monumen lain Behistun 
 Rüdiger Schmitt, "Bisotun i", Encyclopaedia Iranica 



Kategori:Inskripsi Achaemenid
Kategori:Bangunan dan struktur di wilayah Kermanshah
Kategori:Teks berbilang bahasa
Kategori:Tapak arkeologi di Iran
Kategori:Arca Timur Dekat purba
Kategori:Tapak Warisan Dunia di Iran
Kategori:Tempat tarikan pelancong di wilayah Kermanshah
Kategori:Darius Agung
Kategori:Bangunan dan struktur dalam Senarai Warisan Kebangsaan Iran